Komission päätös N:o 2514/86/EHTY, tehty 31 päivänä heinäkuuta 1986, terästeollisuuden yritysten soveltamien hinnastojen ja myyntiehtojen julkistamisesta tehdyn päätöksen N:o 31-53 muuttamisesta



Virallinen lehti nro L 221 , 07/08/1986 s. 0012 - 0013

Suomenk. erityispainos Alue 13 Nide 15 s. 0232

Ruotsink. erityispainos Alue 13 Nide 15 s. 0232



KOMISSION PÄÄTÖS N:o 2514/86/EHTY, tehty 31 päivänä heinäkuuta 1986, terästeollisuuden yritysten soveltamien hinnastojen ja myyntiehtojen julkistamisesta tehdyn päätöksen N:o 31-53 muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 60 artiklan, on kuullut neuvoa-antavaa komiteaa, sekä katsoo, että päätöksellään N:o 31-53(1), sellaisena kuin se on viimeksi muutettuna päätöksellä N:o 72/441/EHTY(2), komissio on määritellyt EHTY:n perustamissopimuksen 60 artiklan 2 kohdan a alakohdassa tarkoitetut teräsyritysten ja niiden myyntijärjestöjen hinnastoja ja myyntiehtoja koskevat säännöt, yritykset voivat perustamissopimuksen 60 artiklan 1 kohdassa tarkoitettua syrjintäkieltoa rikkomatta erotella hintansa käyttäjäryhmien mukaan, jos käyttäjäryhmät eivät kilpaile keskenään; päätöksen N:o 31-53 5 artikla antaa yrityksille mahdollisuuden olla julkaisematta hinnastoissaan tiettyihin käyttäjäryhmiin soveltamiaan hintaeroja; ottaen huomioon teräsmarkkinoiden tilanteen ja sen välttämiseksi, että varastomyyjät joutuisivat epäedulliseen asemaan toimiessaan niiden käyttäjien hankkijoina, joihin sovelletaan ryhmäkohtaisia hintaeroja, näyttää tarpeelliselta muuttaa päätöksen N:o 31-53 5 artiklan määräyksiä siten, että niitä voidaan soveltaa näihin myyjiin, on tarpeen rajata tässä päätöksessä tarkoitetut hintaerotyypit sen välttämiseksi, että niihin hintaeroihin, joita ei tarvitse julkaista terästeollisuuden yritysten hinnastoissa, sisältyisi tiettyjä päätöksen N:o 31-53 2 artiklassa tarkoitettuja hinnastojen osia, joiden on sisällyttävä julkaistaviin hinnastoihin, ja markkinoiden avoimuuden säilyttämiseksi on tarpeen velvoittaa teräsyritykset ilmoittamaan nämä hintaerot pyynnöstä kaikille, jotka ovat perustellusti kiinnostuneita niistä, ON TEHNYT TÄMÄN PÄÄTÖKSEN: 1 artikla Korvataan päätöksen N:o 31-53 4 ja 5 artikla seuraavasti: "4 artikla 1) a) Hinnastoja ja myyntiehtoja sekä 5 artiklassa tarkoitettuja hintaeroja sovelletaan aikaisintaan kahden työpäivän kuluttua siitä, kun ne on toimitettu komissiolle. b) Yritysten on toimitettava hinnastot ja myyntiehdot pyynnöstä kaikille kiinnostuneille. Jäljempänä 5 artiklassa tarkoitetut hintaerot on pyynnöstä toimitettava kaikille rauta-alan varastomyyjille. Käyttäjille on pyynnöstä ilmoitettava heidän toimialaansa kuuluvia ryhmiä koskevat hintaerot. c) Komissio voi päättää varmistaa hinnastojen ja myyntiehtojen sekä 5 artiklassa tarkoitettujen hintaerojen levityksen painatteella, joka julkaistaan erityisesti tätä varten. 2) Edellä 1 kohtaa sovelletaan myös kaikkiin hintaluetteloiden ja myyntiehtojen sekä sovellettujen hintaerojen muutoksiin. 5 artikla 1) Teräsyritykset voivat soveltaa 3 kohdassa tarkoitettuja hintaeroja joihinkin käyttäjäryhmiin ja rauta-alan varastomyyjäryhmiin. Niiden ei tarvitse julkaista näitä eroja hinnastoissaan. Yritykset eivät voi soveltaa näitä eroja keskenään kilpailevien käyttäjäryhmiin. 2) Jos yritykset soveltavat tällaisia eroja, niiden on annettava ne komissiolle tiedoksi. Näitä eroja sovelletaan voimassaoleviin hinnastoihin. 3) Ainoastaan seuraavia eroja sovelletaan 1 kohdan osalta: - tiettyihin käyttäjäryhmiin sovellettavat erot, joiden osalta kyseiset käyttäjäryhmät on tarkasti ilmoitettava, - rauta-alan varastomyyjille myönnetyt alennukset, - niiden kokonaismäärien mukaiset alennukset, jotka käyttäjä tai varastomyyjä on saanut yhden vuoden pituisen ajanjakson aikana terästeollisuuden yrityksiltä, joihin sovelletaan perustamissopimuksen 60 artiklassa olevia sääntöjä, - yhteen käyttäjäryhmään tai rauta-alan varastomyyjiin tilapäisesti sovellettavat alennukset. 4) Hintaeroja, jotka annetaan komissiolle tiedoksi ennen tämän päätöksen voimaantuloa, voidaan soveltaa ainoastaan, jos ne ovat 3 kohdan mukaisia. 5) Jos komissio toteaa, että hintaerojen julkaiseminen on välttämätöntä niiden lukumäärän ja laajuuden vuoksi, se voi velvoittaa terästeollisuuden yrityksen julkaisemaan hinnastossaan kaikki sen soveltamat erot tai osan niistä." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1986. Komission puolesta Karl-Heinz NARJES Varapuheenjohtaja (1) EYVL N:o 6, 4.5.1953, s. 111 (2) EYVL N:o L 297, 30.12.1972, s. 42